**SPOTLIGHT #6 LA FINAL: PESTE 60.000 DE PERSOANE AU SĂRBĂTORIT ÎMPREUNĂ FESTIVALUL DE**

**ARTĂ VIZUALĂ DE LA BUCUREȘTI**

**Duminică, 16 octombrie** s-a încheiat cea de-**a șasea ediție Spotlight**, festivalul de la București care, timp de trei zile, a transformat total **Calea Victoriei** și **Arcul de Triumf** prin intermediul **artei new media**. **Spotlight** este un proiect organizat de Primăria Capitalei, prin ARCUB – Centrul Cultural al Municipiului Bucureşti, alături de Direcția Cultură, Învățământ, Turism.

Intitulată **„Made in RO”**, **ediția din acest an** s-a axat exclusiv pe **creațiile artiștilor români** și a promovat i**nstalații pe tema sustenabilității**, **proiecte de VR** și de **inteligență artificială**, dar și **spectacole de video mapping** ce au activat clădiri și monumente emblematice pentru istoria României.

**Calea Victoriei** a devenit destinația principală a weekendului **14-16 octombrie** din București cu evenimentele ultimului weekend pietonal Străzi deschise și spectacolele Spotlight #6. **Vineri seara, 15.000 de bucureșteni și turiști** au venit la **deschiderea Spotlight - Made in RO** pe **traseul pietonal dintre Cercul Militar și Ateneul Român**. Între **15 și 16 octombrie**, programul artistic din timpul zilei de la Străzi deschise a fost continuat seara de **experiența multimedia oferită de artiștii Spotlight**. **Sâmbătă și duminică seara, Calea Victoriei** a devenit neîncăpătoare cu **peste 45.000 de spectatori** veniți să descopere traseul Spotlight.

**Printre cele mai vizitate instalații ale ediției,** **„Kaleidoscope”** a reconstruit universul unui caleidoscop de mari dimensiuni și a invitat spectatorii să pășească în interior și să experimenteze cu iluzia de culoare și lumină. Impresionanta **instalație de video mapping „Human Head”** a oferit, pe lângă un spectacol vizual fascinant, o experiență interactivă cu un personaj de inteligență artificială capabil să sintetizeze informațiile de pe internet și să răspundă întrebărilor puse de spectatori. Creaturile de realitate virtuală **„Folklore Beasts”** au atras mulți utilizatori care au scanat codul QR al instalației cu telefonul și au activat personajele create de **artiști români în cadrul XR Month**. Instalația de mari dimensiuni **„Lumi.Nativ”**, instalația luminoasă **„Discoball”** și **„Păzitorul”** au creat decorurile perfecte pentru selfie-uri și poze. Prezențe speciale în programul Spotlight, **instalațiile „Particle Composer”, „Miniplex House of Light”** și **„Manifest pentru echilibru”** au explorat în feluri extrem de creative **teme despre sustenabilitate și ecologie**. **Proiecțiile de video mapping** din acest an au fost găzduite de clădirile iconice de pe Calea Victoriei, **Cercul Militar, Teatrul Odeon** și **Hotel Novotel**. **Pentru prima dată la Spotlight**, publicul festivalului a văzut **statuile de pe Calea Victoriei activate de video mapping**.

**În ultima zi de festival**, **harta Spotlight** s-a extins cu o **a doua locație - Arcul de Triumf**. Pe **16 octombrie**, la 100 de ani de la inaugurarea emblematicului monument, Arcul de Triumf a prins viață printr-o **proiecție de video mapping** în cadrul **evenimentului aniversar „CentenARC”**.

**Artiștii Spotlight #6 - Made in RO** sunt **Augmented Space Agency, Irina Bako, Alex Dohotaru, Denis Flueraru, Ioana Halunga, Humans.ai, Kaustika, Les Ateliers Nomad, MotionLab, NoiseLoop Studio, Dan Pecete, Reniform, Vlad Țenu, Wooba, 360 Revolution**.

Proiect organizat de **Primăria Capitalei,** prin **ARCUB – Centrul Cultural al Municipiului București,** alături de**Direcţia Cultură, Învăţământ, Turism.**

Partener principal: **Superbet**

Partener: **glo**

Partener instituțional: **MONUMENT for – Direcția Generală de Arhitectură Peisagistică și Monumente de For Public**

Parteneri media principal: **Radio Europa FM**

Parteneri media: **București FM, Agerpres.ro, Spotmedia.ro, STB.**

Mulţumiri: **Cercul Militar Național, Teatrul Odeon, Filarmonica „George Enescu”, Arcul de Triumf, Muzeul Naţional de Artă a României, Biblioteca Centrală Universitară „Carol I”, Compania Municipală Iluminat Public București**

Urmăriți-ne pe [Facebook](https://www.facebook.com/ARCUB.Bucuresti/?ref=page_internal) și [Instagram](https://www.instagram.com/arcub.bucuresti/)

Detalii pe [www.arcub.ro](http://www.arcub.ro)

***ARCUB*** *- Centrul Cultural al Municipiului Bucureşti cultivă identitatea culturală a Capitalei din 1996. Proiectele inițiate și desfășurate de ARCUB în anii de activitate au contribuit la diversificarea vieții culturale a orașului, precum și la înscrierea acestuia în rândul marilor capitale ale lumii.*

***ARCUB*** *este organizatorul Festivalului internațional al luminii – Spotlight, Festivalului Internaţional de Teatru de Stradă – B-FIT in the Street!, al singurului festival internaţional de jazz din Capitală, Bucharest Jazz Festival și al Zilelor Bucureștiului.*

**Persoană de contact (presă):**

**Nicoleta Ion – Consilier PR ARCUB**

**E-mail: nicoleta.ion@arcub.ro**